Il-membru parlamentari Laburista Rosianne Cutajar talbet lill-Kunsill tal-Ewropa sabiex jissospendi, b'mod indefinit, l-investigazzjoni dwar l-allegat negozju li hi għamlet ma' Yorgen Fenech li jinsab akkużat b'kompliċità fl-assassinju tal-ġurnalista Daphne Caruana Galizia. Cutajar qalet li jkun prematur biex ikun diskuss il-każ tagħha qabel ma tkun konkluża l-investigazzjoni mill-Parlament Malti. Il-ġimgħa li għaddiet din il-kamra tal-aħbarijiet irrapurtat li Rosianne Cutajar ingħatat l-aħħar ċans biex tidher quddiem l-Assemblea Parlamentari tal-Kunsill tal-Ewropa, wara li diġà ngħatat l-opportunità tagħmel dan, iżda hi m'attendietx. B'reazzjoni għal dan, hi kienet sejħet dan bħala "attakk" minn Omtzigt u qalet li mhux se tkun intimidata minnu. F'April, l-eks rapporteur tal-Kunsill tal-Ewropa dwar l-assassinju ta' Daphne Caruana Galizia, Pieter Omtzigt, kiteb lic-chairperson tal-Kumitat dwar ir-regoli tal-Assemblea Parlamentari tal-Kunsill tal-Ewropa, biex jinvestiga lid-deputat tal-Partit Laburista, Rosianne Cutajar. Fi Frar, Cutajar irriżenjat b'mod temporanju minn Segretarju Parlamentari wara allegazzjonijiet li ħadet flus b'rabta ma propjetà, mingħand Yorgen Fenech, akkużat b'involviment fl-assassinju tal-ġurnalista Daphne Caruana Galizia. Id-diskors ta' Cutajar kien sar fis-26 ta' Ġunju tal-2019. Omtzigt kompla jgħid li l-attitudni ta' Cutajar probabbilment tmur kontra l-kodiċi tal-etika. F'laqgħa li kellha l-Assemblea, fit-8 ta' Settembru, il-Kumitat tal-Assemblea ħa nota tal-ittra mibgħuta minn Cutajar bil-Kumitat jinnota li Cutajar naqset milli twieġeb għall-istedina tal-Kumitat biex tidher quddiemu. Għalhekk issa hi ġiet mistedina għat-tieni u l-aħħar darba sabiex tidher quddiem il-Kumitat fil-laqgħa li jmiss, li mistennija ssir fi Strasburgu bejn is-27 u t-30 ta' Settembru. "Għandi kull intenzjoni li niddefendi l-pożizzjoni tiegħi" Newsbook.com.mt jista' jiżvela li Rosianne Cutajar qalet lill-Kumitat li filwaqt li għandha "kull intenzjoni li tiddefendi l-pożizzjoni tagħha għall-allegazzjonijiet bla bażi," talbet biex il-proċeduri jkunu posposti b'mod indefinit. Fl-ittra tagħha Cutajar qalet liċ-chairperson tal-kumitat, Ingjerd Schou, li l-allegazzjonijiet ta' Omtzigt huma l-istess bħal dawk investigati f'Malta, mill-Kummissarju għall-Istandards fil-Ħajja Pubblika u li r-rapport għadu qed ikun diskuss fil-Parlament Malti u għalhekk qalet li jkun prematur li ssir l-investigazzjoni fil-konfront tagħha. Fl-Lulju l-Ispeaker Anġlu Farrugia ingħaqad mal-MPs tal-gvern u rrifjuta li jaddotta r-rapport tal-Kummissarju għall-Istandards George Hyzler li sab li Cutajar kisret l-etika meta nvolviet ruħha f'negozju ta' propjetà ma' Yorgen Fenech. "Il-konklużjoni ma tagħmilx ġustizzja" – Cutajar dwar il-ksur ta' etika B'reazzjoni għall-konklużjoni tar-rapport Rosianne Cutajar kienet qalet "B'dispjaċir ngħid li l-konklużjoni ta' Dr. Hyzler ma tagħmilx ġustizzja miegħi u mal-verita'" Hi ġiet investigata wara li f'Diċembru li għadda, it-Times of Malta u MaltaToday ppubblikaw stejjer fejn qalu li Cutajar ħadet €46,500 fi flus kontanti għal senserija ta' propjetà fl-Imdina lil Yorgen Fenech, u mbagħad ma ddikjarathomx lill-Kabinett. Il-ftehim ġie ffirmat f'Mejju tal-2019, meta Fenech kien ġa magħruf bħala s-sid ta' 17 Black. Il-ftehim eventwalment spiċċa fix-xejn meta Fenech ġie arrestat. Quddiem il-Kumitat Parlamentari, Hyzler xehed li minn chats bejn Cutajar u Fenech kien jidher li Cutajar riedet tagħmel forma ta' gwadann finanzjarju mill-ftehim. Minn naħa tagħha dejje qalet li kienet qed taġixxi "b'mod korrett, legalment, etikament u politikament" rigward is-senserija fil-bejgħ ta' propjetà fl-Imdina lill-Yorgen Fenech. Il-Kunsill tal-Ewropa jagħti lil Cutajar l-aħħar ċans biex twieġeb "Qatt ma rċivejt flus jew rigali biex jinfluenzawni" Minn naħa tagħha dejje qalet li kienet qed taġixxi "b'mod korrett, legalment, etikament u politikament" rigward is-senserija fil-bejgħ ta' propjetà fl-Imdina lill-Yorgen Fenech. F'Novembru tal-2018, waqt dibattitu parlamentari dwar il-kumpanija sigrieta f'Dubai, ta' Yorgen Fenech, 17 Black, Cutajar kienet sejħet lill-eks Kap tal-PN Simon Busuttil "tellief." Jirriżulta li Fenech kien tkellem dwar il-prestazzjoni ta' Rosianne Cutajar f'messaġġi li kien għadda lil negozjanta popolari f'Malta. Stenniet lil Jason biex tagħtih xebgħa handbag – Yorgen Fenech Pieter Omtzigt kien innota, fl-ittra tiegħu, kif Daphne Caruana Galizia kienet kitbet b'mod estensiv dwar il-konsorzju tal-Electrogas, il-Panama Papers u dwar il-kumpanija sigrieta f'Dubai 17 Black, li wara kien żvelat li hi ta' Yorgen Fenech li kien direttur tal-Electrogas. Jgħid kif 17 Black kienet tilgħab parti importanti fir-rapport tiegħu. Ftit xhur wara d-diskors li kienet għamlet Rosianne Cutajar, f'Ġunju tal-2019, Yorgen Fenech, is-sid ta' 17 Black kien ġie arrestat, f'Novembru tal-2019, b'rabta mal-assassinju ta' Daphne Caruana Galizia. Fl-ittra tagħha lill-Kumitat tal-Kunsill tal-Ewropa Rosianne Cutajar qalet li ma kinitx taf bl-involviment ta' Fenech fl-assassinju. L-Oppożizzjoni tiddiskuti 17 Black; il-Gvern jikkonċentra fuq Egrant .td_uid_3_614603118cde5_rand.td-a-rec-img{text-align:left}.td_uid_3_614603118cde5_rand.td-a-rec-img img{margin:0 auto 0 0}